《和府判给事登叠嶂楼喜雨韵》
宋代·林宗放

风流不独占才名，水镜冰壶表里清。
千里溪山娱暇日，一天风雨送秋声。
饱聆玉屑霏谈尘，灿睹骊珠出管城。
卧辙遮留能几日，卷帘烟景若为情。

作者简介：宁国府宣城人，字问礼。孝宗淳熙十四年进士。授潭州教授，改通州。州学旧刊《三谏集录》，载章惇奸状，惇之孙时为郡守，欲毁其板，宗放执不与。调太平州，四方学徒至者数百人。改知兰溪县，摧折豪强，奸吏屏气。以荐授广州通判，请祠禄归。